kardosdrur/scandi-wiki huggingface dataset:
Primus

Primus er et amerikansk rockband, der er baseret i San Francisco, Californien, og som i øjeblikket består af bassist/vokalist Les Claypool, guitarist Larry "Ler" LaLonde og trommeslageren Tim "Herb" Alexander. Primus blev oprindeligt dannet i 1984 med Claypool og guitarist Todd Huth, og de to fik senere følgeskab af trommeslager Jay Lane, selvom de to sidstnævnte forlod bandet i slutningen af 1988. Med LaLonde og Alexander, indspillede Primus indspillede deres debutalbum Suck on This i 1989, efterfulgt af fire albummer: Frizzle Fry, Sailing the Seas of Cheese, Pork Soda, og Tales from the Punchbowl. Alexander forlod bandet i 1996, og blev erstattet af Bryan "Brain" Mantia, og Primus indspillede den oprindelige titelsang til TV-serien South Park, og yderligere to albums, Brown Album og Antipop, før de tog en pause i 2000.

I 2003 blev Claypool og LaLonde genforenet med Alexander og udgav en DVD/EP, Animals Should Not Try to Act Like People, før de turnerede sporadisk gennem 2009. I 2010, vendte Lane tilbage Primus, og erstattede Alexander, og bandet udgav deres syvende album, Green Naugahyde, i 2011. I 2013, forlod Lane forlod bandet igen, for at fokusere på andre projekter, og Tim Alexander vendte endnu engang tilbage. De har udgivet nogle af deres indspilninger på Claypools eget pladeselskab Prawn Song Records.
Primus er kendetegnet ved sin respektløse og skæve tilgang til musik. Robert Christgau bemærkede engang : "[Primus er] ganske muligvis det mærkeligste top-10-band nogensinde, og godt for dem."

Diskografi 
 Frizzle Fry (1990)
 Sailing the Seas of Cheese (1991)
 Pork Soda (1993)
 Tales from the Punchbowl (1995)
 Brown Album (1997)
 Antipop (1999)
 Green Naugahyde (2011)
 Primus & the Chocolate Factory with the Fungi Ensemble (2014)
 The Desaturating Seven (2017)

Referencer

Eksterne henvisninger 
 

Musikgrupper fra 1984
Rockgrupper fra USA
Personlig indkomst

I økonomi betegner personlig indkomst et individs totale indkomst fra løn og andre indkomstkilder. Generelt kan det siges, at personlig indkomst er alt det, som en person tjener.

Personlig indkomst kan have flere definitioner; nogle gange betegnes det som den samlede indtægt en husstand i en given periode, typisk et år. Det kan også betegne den samlede indkomst en person har over et helt liv.

Kilder til personlig indkomst kan bl.a. være arbejde, pensioner, lejeindtægter, sociale ydelser og nogle typer passiv indkomst. I Danmark bliver personlig indkomst regnet som alle typer indtægt fra lønarbejde, og således ikke kapitalindkomst, der er afkast af investeringer. Den samlede indtægt fra kapitalindkomst og personlig indkomst er den skattepligtige indkomst.

Normalt beregne personlig indkomst inden man fratrækker skatter, som f.eks. indkomstskat. Personlig indkomst er en indikator, som viser personers velbefindende og deres betalingsevne.

Der skelnes mellem tre typer af personlig indkomst
 Nominel personlig indkomst (NPI) er den samlede indtægt inden skatter og faste udgifter er betalt
 Disponibel personlig indkomst (DPI) er det beløb som en person faktisk kan disponere over og betale med. Det er således den nominelle indkomst minus skatter.
 Egentlig personlig indkomst er den personlige indkomst, når inflation bliver regnet med.

Se også 
 Borgerløn
 Kapitalindkomst
 Passiv indkomst

Referencer 

Økonomi
Coenraad Johannes van Houten

Coenraad Johannes van Houten (født 15. marts 1801, Amsterdam, død 27. maj 1887, Weesp) var en hollandsk kemiker og chokoladeproducent kendt for behandling af kakaomasse med alkaliske salte for at fjerne den bitre smag og gøre kakaofaststoffer mere vandopløselige. Han er også kendt for at opfinde en metode til at presse fedtet (kakaosmør) fra stegte kakaobønner, selvom det faktisk var hans fars opfindelse.

Kemikere fra Holland
Norddalsfjorden (Flora)

Norddalsfjorden er en fjord i Flora i Vestland fylke i Norge. Fjorden er en fortsættelse af Botnafjorden nordøst for Florø og strækker sig 17 kilometer mod øst. Fjorden har indløb ved Store og Litle Terøya på nordsiden av Grønenga.

Gårdene og Bjørnset ligger på hver sin side af fjorden lige øst for indløbet, men herfra og østover er der kun små, isolerede gårde langs fjordbredderne. Mellem Grovaskjeret og Straumsnesodden krydser rigsvej 614 fjorden via Norddalsfjordbroen, som har en længde på 401 meter. Denne erstattede færgen mellem Bjørnset og Haukå i 1987. 

Øst for broen ligger Norddalsøya og øst for denne ligger bygden Norddalsfjord eller Norddal på nordsiden af fjorden. Fjorden fortsætter mod øst til gården Øya. Fra Norddalsfjordsbroen og østover går fylkesvej 544 på nordsiden aj fjorden.

Kilder og henvisninger

 Lokalt websted

Fjorde i Vestland
Flora (Norge)
Franciska Rosenkilde

Franciska Rosenkilde (født 19. marts 1976) er en dansk politiker, der siden 2021 har været politisk leder af Alternativet. Hun har tidligere været Borgmester for kultur og fritid i København, fra 2018 til 2021.

Uddannelse og erhvervserfaring 
Franciska Rosenkilde er uddannet professionsbachelor i sundhed og ernæring fra Professionshøjskolen Metropol, hvor hun studerede fra 2006 til 2010. I 2012 påbegyndte hun en kandidatuddannelse i geografi (cand.scient.geo) fra Københavns Universitet, som hun færdiggjorde i 2015. Et studie, som hun afsluttede med et speciale i fødevaresystemer og klimaforandringer.

Før sine politiske embeder har hun arbejdet som kok og som formidler af kost og livsstil.

Politisk karriere 
Franciska Rosenkilde blev medlem af Alternativet i 2014 efter et politisk debatmøde med partiet på Bremen Teater.

I 2017 blev hun ved kommunalvalget valgt til Borgerrepræsentationen i København og har derved haft sæde i Borgerrepræsentationen siden januar 2018. Hun var Alternativets gruppeforperson på Københavns Rådhus indtil oktober 2018.

I oktober 2018 blev Franciska Rosenkilde efter en afstemning i Alternativets forening i København valgt til posten som Kultur- og Fritidsborgmester, efter partiets tidligere borgmester, Niko Grünfeld, havde trukket sig. Hun fik 97 stemmer af 188 afgivne.

På et ekstraordinært landsmøde den 7. februar 2021 blev hun ved kampvalg valgt af partiets medlemmer til politisk leder af Alternativet. Fire kandidater stillede op, og Franciska Rosenkilde fik 260 stemmer ud af i alt 471.

Referencer

Eksterne henvisninger 

 

Medlemmer af Københavns Borgerrepræsentation fra Alternativet
Borgmestre i København
Franciska
Geografer fra Danmark
Medlemmer af Københavns Borgerrepræsentation i 2000-tallet 
Folketingsmedlemmer fra Alternativet
Folketingsmedlemmer i 2020'erne
Slaget ved Helsingborg

Slaget ved Helsingborg kan henvise til

 Slaget ved Helsingborg (1362)
 Slaget ved Helsingborg (1535)
 Slaget ved Helsingborg (1710)
Meningsjournalistik

Meningsjournalistik er en genre inden for journalistik, hvor man forsætligt og offentligt tager et ikke-objektivt synspunkt, som regel med sociale eller politiske formål. Fordi journalistikken er saglig, adskiller den sig fra propaganda. Man kan heller ikke bruge udtrykkene mediernes bias og mislykket objektivitet, da den klare subjektive holdning er transparent, tydelig og bevidst påtaget.

Nogle meningsjournalister afviser det traditionelle ideal om objektivitet enten på grund af menneskers subjektivitet i al almindelighed eller på grund af brugen af sponsorer i reklamer. Nogle føler, at offentlighedens interesse er bedre tjent med en stor diversitet af medier med en række tydelige og saglige synspunkter.

Referencer 

Aktivisme
Journalistik
Nyhedsmedie

Et nyhedsmedie er en publikation med henblik på udgivelse af journalistiske værker. Et nyhedsmedie kan derfor være trykt i en avis, vist på tv, sendt i radioen eller uploaded på internettet.

Der findes mange former for medier, hvor disse kan kategoriseres på baggrund af deres udbredelsesmedium som nævnt ovenover eller på baggrund af deres indhold. Af sidstnævnte findes blandt andre massemedier, som betegner de store nyhedsmedier, og nichemedier, der betegner som regel mindre publikationer, som fokuserer sin journalistiske virksomhed mod et bestemt fag, kernestof eller modtagersegment.

Se også 
 Following
 Journalistik
 Journalistiske fagudtryk

Referencer 

Journalistik
Kang Jae-won

Kang Jae-won (født 30. november 1965 i Bucheon) er en tidligere sydkoreansk håndboldspiller. Han stoppede karrieren i schweiziske Pfadi Winterthur i 2002. Han er landstræner for det sydkoreanske kvindehåndboldlandshold og har blandt andet deltaget ved Sommer-OL 2012, med en fjerdeplads og i OL i Rio med en tiendeplads.

Han har trænet landsholdet siden 2010.

Referencer

Eksterne henvisninger 

Håndboldspillere fra Sydkorea
Tøjhusgade

Tøjhusgade er en gade på Slotsholmen i København, der går fra Rigsdagsgården til Tøjhusbroen (Prinsens Bro). Gaden ligger med Christiansborg Ridebane på den ene side og Krigsmuseet og Staldmestergården på den anden side. I enden ved Rigsdagsgården ligger der en tværbygning med en gennemkørsel. Gaden blev navngivet i 1825 efter tøjhuset, hvor der blev opbevaret kanoner og andet militært udstyr. Før da var gaden kendt som Bag Slottet, da den var adgangsvej til Christiansborg.

Historie og bygninger 
Tøjhuset blev opført som våbenarsenal for kong Christian 4. i 1604. Den 163 m lange bygning er opført i røde mursten i to etager. Gavlene, der vender ud mod henholdsvis Tøjhusgade og Christians Brygge, blev delvist berappet med puds af J.H. Nebelong i 1862. Oprindeligt blev der opbevaret kanoner i stueetagen og håndvåben på første sal. Allerede fra starten i 1604 blev de danske kongers gamle våben imidlertid også opbevaret i Tøjhuset, og senere fulgte forskelligt krigsbytte. Bygningens funktion som våbenarsenal ophørte i 1838, hvorefter det blev indrettet som museum. Det åbnede for offentligheden i 1857. I 1928 blev det til Tøjhusmuseet, fra 2018 Krigsmuseet.

Ved siden af Krigsmuseet ligger den trefløjede Staldmestergården, der har hovedindgang fra Frederiksholms Kanal, men hvis ene fløj ligger langs med Tøjhusgade. Den blev opført efter tegninger af Wilhelm Friedrich von Platen og Ernst Brandenburger for kong Frederik 4. i 1703-1706. Bygningen er i to etager med valmtag. Siderne domineres af murværket med jævnt fordelte vinduer med båndgesimser foruden nogle få lisener. Bygningen var oprindeligt indrettet som bolig for chefen for Den Kongelige Stald-Etat, der dengang talte hundredvis af heste og et utal af vogne. Bygningen blev fredet i 1918. I dag holder Kirkeministeriet og Børne- og Undervisningsministeriet til i bygningen.

Langs den anden side af gaden ligger Søndre Ridebanefløj, der blev færdiggjort i 1746 af Nicolai Eigtved som en del af Christiansborg Ridebane. Her blev der indrettet stalde, der i øvrigt stadig er i brug. I etagen over staldene indrettedes Hofteatret af Nicolas-Henri Jardin i 1766-1767. Teatret blev indrettet som museum på initiativ af Robert Neiiendam i 1922. Ridebaneanlægget er sammen med løngangsbygningen til Christiansborg Slotskirke og tværbygningerne for enden af Rigsdagsgården de eneste dele af det første Christiansborg, der stadig eksisterer. Slottet selv gik til ved en brand i 1794 og efterfølgeren i 1884, hvorfor det nuværende Christiansborg er det tredje af slagsen.

Litteratur 
 København før og nu - og aldrig, bind 1 Slotsholmen af Hakon Lund. Palle Fogtdal, 1987.

Eksterne henvisninger 

 Tøjhusgade på Indenforvoldene.dk

Noter 

Gader i Indre By (København)
Slotsholmen
Flemming Møldrup

Flemming Møldrup (født 19. juli 1969), er kendt som vært på tv-programmet Vild med bøger på DR K og som livstilsekspert i tv-programmet Kender du typen? på DR1.

Han har studeret til billedjournalist og har gået på forfatterskolen for børnelitteratur.

I 2018 har han udgivet han sin første børnebog Syv guddommelige dage i Albert Svenssons ellers ret så normale liv.

Desuden har Flemming Møldrup medvirket i tv-serien Klovn, hvor han spillede en fiktiv udgave af sig selv i episoden "Kender du typen" fra 2018.

Privatliv 
Han har en datter fra et tidligere forhold.
Gift med Rikke Rasmussen, der er medstifter og medejer af det danske tøjmærke Moshi Moshi.

En overgang dannede han par med Lotus Turell, der er datter af Dan Turell.

Bibliografi 
 Syv guddommelige dage i Albert Svenssons ellers ret så normale liv (2018) • Slug kamelen - der kommer flere (2021) • Bogen om bål (2021)

Filmografi 
 Kender du typen?
 Vild med bøger
 Klovn (2018)

Referencer

Eksterne henvisnigner 
 

Ansatte i DR
Dansksprogede forfattere fra Danmark
Sigge Winther Nielsen

Sigge Winther Nielsen (født 21. maj 1982 i København) er en dansk journalist, forsker og politisk analytiker. Han er i dag stifter og direktør i INVI - Institut for vilde problemer og medlem af bestyrelsen i Planetary Impact Ventures. Han er tidligere direktør i Djøf og kendt som vært på DR2 Deadline.

Baggrund, uddannelse og forskning 
Sigge Winther Nielsen er uddannet cand.scient.pol. og ph.d. i statskundskab fra Københavns Universitet. Han har været gæsteforsker og fulbright scholar ved Columbia University i New York og University of California, Berkeley.

Han forskede i parti- og vælgeradfærd ud fra politisk marketing og politisk psykologi ved Institut for Statskundskab på Københavns Universitet.

Karriere 
Sigge Winther Nielsen har tidligere været politisk analytiker og chef for "Skyggekabinettet", der lavede politiske podcasts på Dagbladet Politiken. Han har desuden arbejdet som embedsmand i Finansministeriet. 

Han har været vært på Deadline på DR2, direktør i Djøf og er i dag stifter og direktør i INVI - Institut for vilde problemer. Sigge skriver derudover bøger og holder oplæg om politik og samfund; han har senest udgivet bogen Entreprenørstaten fra 2021. I 2023 udkommer Sigge med en antologi om vilde problemer.

Bibliografi 
Sigge Winther Nielsen har udgivet en række danske og internationale videnskabelige artikler om politisk marketing, branding, strategi, spin, politisk psykologi og demokrati. Nielsen er desuden medforfatter til bøgerne Om Politisk Tæft (2008), Politisk Psykologi – fordi politik er personligt (2009), Projekt Løkke (2010) og Politisk Marketing (2011). 

 Om Politisk Tæft (2008) - med Jonathan Bugge Harder
 Politisk Psykologi – fordi politik er personligt (2009) - med Thomas Høgenhaven
 Projekt Løkke (2010) - med Tanja Frederiksen
 Politisk Marketing (2011) - redaktør
Marketized Politics (2013)
Entreprenørstaten (2021)
Vilde Problemer  (2023)

Referencer 

Journalister fra Danmark
Ansatte i DR
Jeg og du

Jeg og du er det tolvte studiealbum af den danske sangerinde og sangskriver Anne Linnet, der blev udgivet i 2001 via Circle Records. Det modtog tre ud af seks stjerner i musikmagasinet GAFFA.

Spor  
 "Nattehimmel" - 3:55
 "En Som" - 5:27
 "Rosens Navn" - 3:32
 "Som En Stjerne" - 4:01
 "Skyerne" - 4:20
 "Mørk Dag" - 3:50
 "Lykkelig" - 4:23
 "Symbiose" - 4:17
 "Fuldender" - 4:08
 "Identitet" - 4:31
 "Være Her Hos Dig" - 4:27

Referencer

Eksterne henvisninger 
 'Jeg og du'' på Discogs

Anne Linnet-album
Album fra 2001
Pige, træd varsomt

Pige, træd varsomt er det elvte studiealbum af den danske sangerinde og sangskriver Anne Linnet, der blev udgivet i 1995 via Pladecompagniet.

Spor  
 "Pige Træd Varsomt" - 6:24
 "Gå Med I Lunden" - 3:00
 "Du Gamle Måne" - 4:40
 "Dit Liv Bugter Sig" - 3:44
 "En Dag Er Ikke Levet Uden Kærlighed" - 3:32
 "Jeg Har Elsket Dig, Så Længe Jeg Kan Mindes" - 3:42
 "Kom Og Føl Hvor Mit Hjerte Banker" - 3:13
 "Jeg Har En Ven" - 4:13
 "Du Skal Ikke Gi' Mig Roser" - 2:47
 "Jeg Har Forelsket Mig, Forelsket Mig" - 2:37
 "Du Min Madonna" - 4:03

Referencer

Eksterne henvisninger 
 Pige, træd varsomt på Discogs

Anne Linnet-album
Album fra 1995
Post hoc, ergo propter hoc

Post hoc ergo propter hoc (Latin: "efter dette, derfor på grund af dette") er en logisk fejlslutning der siger at "Fordi begivenhed Y efterfulgte begivenhed X, så må begivenhed Y været sket på grund af begivenhed X". Dette forkortest oftest til post hoc fejlslutning.

En logisk fejlslutning af varianten tvivlsomme årsager, er det subtilt anderledes en fejlslutningen cum hoc ergo propter hoc ("med dette, derfor på grund af dette"), i hvilken to begivenheden sker simultant eller den kronologiske orden er uvæsentlig eller ukendt.

Post hoc er en specielt tillokkende fejl fordi korrelation udadtil virker til at angive kausalitet. Fejlen ligger i en konklusion baseret kun på tidspunktet for begivenhederne, i stedet for at inkorporere andre faktorer der potentielt kan være ansvarlige for resultatet, der kan udelukke sammenhængen.

Et simpelt eksempel er "hanen galer kort før solopgang; derfor er det hanen der får solen til at stå op."

Mønster 
Formen på post hoc fejlslutningen vises sådan her:
 A skete, derefter skete B.
 Derfor, var A skyld i B.

Når B er uønsket er dette mønster ofte kombineret med den formelle fejlslutning "benægt antecedenten", hvilket antager at den omvendte logik holder: At undgå A vil forhindre B.

Eksempler 
 En lejer flytter ind i en lejlighed, og bygningens fyr går i stykker. Udlejeren giver lejeres indflytning skylden for fejlen. En begivenhed fulgte blot en anden, i manglen på kausalitet.
 Den brasilianske fodboldspiller Pelé siges at have givet skylden for et fald i sin præstation på at have givet en fan en specifik spillertrøje; efter at have fået trøjen tilbage forbedrede han sin præstation. Tabet af trøjen blev givet som årsag til hans formdyk, og tilbagekomsten af den som årsagen til at hans form blev bedre. Men man fandt senere ud af at trøjen ikke var den originale trøje.

Se også 
 Apofeni
 Cargokult
 Bekræftelsesbias
 Korrelation giver ikke kausalitet
 Antage konklusioner
 Magisk tænkning
 Overtro

Referencer 

Fejlslutning
Nattog Til Venus – De Bedste Sange vol. 1

Nattog Til Venus – De Bedste Sange vol. 1 er et opsamlingsalbum af den danske sangerinde og sangskriver Anne Linnet, der blev udgivet i 2001 via Pladecompagniet.

Spor  
CD 1
 "Venus (Remix)" - 4:27
 "Intro" - 1:19
 "Marquis De Sade" - 6:37
 "Glor På Vinduer" - 6:56
 "Nattog" - 6:37
 "Hils Din Mor" - 4:45
 "Tåbe" - 6:00
 "Bli' Hvor Dit Hjerte Er" - 4:25
 "En Elsker Fra Eller Til" - 5:16
 "Forsvinder" - 6:40
 "Ingen Anden Drøm" (vokal Thomas Helmig - 5:03
 "Tal Til Mig" - 4:50
 "På Stenede Veje" - 4:27
 "Venus" - 4:02
 "Glor På Vinduer" (Remix, featuring Remee) - 3:56

CD 2
 "Barndommens Gade" - 5:08
 "De Evige Tre" - 5:30
 "Time Dag Og Uge" - 4:11
 "Mild Lattermild Og Gavmild" - 3:41
 "Levende Hænder" - 3:40
 "Lille Messias" - 5:03
 "Tusind Stykker" - 4:21
 "Forårsdag" - 4:04
 "Tabt Mit Hjerte" - 4:19
 "Søndag I April" - 4:05
 "Blinkende Lygter" - 4:11
 "Smuk Og Dejlig" - 3:55
 "Måne Sol Og Stjerner" - 4:08
 "Cha Cha Cha" - 5:52
 "Laila" - 3:54
 "Idag Er Du Star" - 3:50

Referencer

Eksterne henvisninger 
 Nattog Til Venus – De Bedste Sange vol. 1 på Discogs

Anne Linnet-album
Opsamlingsalbum fra 1999
Death By Kite

Death By Kite var et københavnsk rockband, som var aktivt fra 2004 til 2009.

Bandet blev dannet af Bjørn Alexander Gøtzsche Lange (guitar, sang), som også var den primære sangskriver, Sidsel Marie Hermansen (bas og kor) og Kristian Kimer (trommer) som havde mødt hinanden som studerende på Københavns Universitet. Bandet spillede en støj- og punk-inspireret rockmusik med inspiration i bl.a. Sonic Youth, Joy Division, Placebo m.fl.

Bandet udgav debutalbummet Death By Kite på Quartermain Records i 2007 og turnerede ad flere omgange i Danmark og Europa. Dette år spillede de bl.a. på Roskilde Festival og Hurricane i Tyskland. Kimer forlod bandet i 2008, hvorefter Mikkel Holtoug tog over. Den nye besætning skrev kontrakt med A:Larm og udgav her to EP'er; Wave I og Wave II. Den tredje, Wave III, som skulle have fuldendt trilogien og fungeret som fuldlængdealbum blev aldrig færdiggjort inden bandet gik i opløsning efter en koncert på Spot Festival.

Hermansen arbejder i dag med udvikling af computerspil, Kristian Kimer underviser, Bjørn Alexander Gøtzsche Lange arbejder i reklamebranchen mens Mikkel Holtoug er producer og musiker.

Diskografi 
 Death By Kite  (2007)

Eksterne henvisninger 
 

Rockgrupper fra Danmark
Musikgrupper fra 2004
Ophørt i 2009
Har spillet på Roskilde Festival
Elisabeth af Frankrig (1602-1644)

Elisabeth af Frankrig (22. november 1602 – 6. oktober 1644) var dronning af Spanien
fra 1621 til 1644 og af Portugal fra 1621 til 1640 som kong Filip 4. af Spaniens første hustru. Hun fungerede som regent i Spanien under de catalanske oprør i 1640-42 og 1643-44. Hun var den ældste datter af Kong Henrik 4. af Frankrig og hans anden hustru Marie af Medici.

Eksterne henvisninger
 Diccionario Biográfico. Real Academia de la Historia  Isabel de Borbón

Referencer

Personer fra Fontainebleau
Huset Bourbon
Dronninger af Portugal
Dronninger af Spanien
Dronninger af Napoli
Dronninger af Sicilien
Idrætsefterskolen Grønsund

Idrætsefterskolen Grønsund (forkortet IEG) er en efterskole, der udbyder idræt, gymnastik og flere sportsgrene. IEG har til huse i Bogø Kostskoles oprindelige bygning, kaldet Borgen. IEGs forstander er også Bogø Kostskoles forstander, som siden d. 1. oktober 2022 er Jimmy Albrechtsen. IEG er opkaldt efter farvandet, Grønsund, som adskiller øerne Bogø og Falster. IEG har plads til 134 elever.

Historie 
I 1992 blev Idrætsefterskolen Grønsund etableret som selvejende institution med tilknytning til Bogø Kostskole; IEG hører således under paraplyorganisationen Bogø Kostskole. Peter Mikkelsen var manden, som tog initiativet til at etablere IEG.

Siden 2019 har IEG haft en antimobbestrategi for elevernes skyld.

Niveauer 
Skolen tilbyder undervisning på 9. til 10. klasse, idet både boglige fag og idræt findes på elevernes skemaer.

Som navnet antyder, prioriterer idrætsefterskolen sport højt.

Se også 

 Bogø Kostskole

Referencer

Eksterne henvisninger 
 Efterskolens hjemmeside: ieg.dk

Efterskoler
Etableret i 1992
Bogø
Elisabeth af Frankrig

Elisabeth af Frankrig kan henvise til flere personer med dette navn:

 Elisabeth af Frankrig (1545-1568) - datter af kong Henrik 2. af Frankrig, dronning af Spanien 1559-1568 som ægtefælle til Filip 2. af Spanien
 Elisabeth af Frankrig (1602-1644) - datter af Kong Henrik 4. af Frankrig, dronning af Spanien 1621-1644 som ægtefælle til kong Filip 4. af Spanien.
 Élisabeth af Frankrig (1764-1794) - datter af kronprins Ludvig af Frankrig (1729-1765).
Maria Anna af Sachsen

Maria Anna af Sachsen (født 15. november 1799, død 24. marts 1832) var en tysk prinsesse af Sachsen, der var storhertuginde af Toscana fra 1824 til 1832 som ægtefælle til storhertug Leopold 2. af Toscana.

Maria Anna var datter af prins Maximilian af Sachsen og Caroline af Parma. Hun blev gift den 16. november 1817 i Firenze med Leopold 2. af Toscana i hans første ægteskab. De fik tre børn.

Albertinske linje af Huset Wettin
Storhertuginder af Toscana
Kongelige fra Sachsen
Personer fra Dresden
Kender du typen?

Kender du typen? er et dansk tv-program, som har været vist på DR1 siden 1994, oprindeligt under navnet "Må vi se?". Det havde et ugentligt seertal på 764.000 i 2016.

Selv om 'Kender du typen?' har eksisteret siden 1994, var det først i 1998, at de medvirkende i programmet blev kendte mennesker.

Konceptet er rimelig simpelt: en livsstilsekspert (senere to livsstilseksperter, der dyster mod hinanden) får lov at gå igennem en kendt persons hjem og skal så gætte, hvem der gemmer sig bag tingene.  Til slut i programmet får de så 3 valgmuligheder på hvem boligen tilhører, og skal så gætte det ud fra de 3 valgmuligheder.

De senere år har programmet fået både positiv og negativ kritik for sit indforståede spil mellem vært og eksperter med undertoner af sex. 

Desuden har tv-programmet været inspirationskilde til et afsnit af komedieserien Klovn, afsnit 66 med titlen Kender du typen?, som havde tv-premiere den 17. september 2018 på TV 2 med Flemming Møldrup som medvirkende.

Værter 
 Helle Lyster
 Lene Juul Bruun (1998)
 Kim Fogh (2004-2005)
 Jens Blauenfeldt (2005-2011)
 Mads Steffensen (2012-2021)
 Anna Lin (2021-2022)
 Tobias Hansen (2023-)

Livsstilseksperter 
 Jørn Duus Hansen (1994-2000)
 Henrik Dahl (1997-?)
 Gitte Madsen
 Johannes Andersen
 Niels Erik Folmann (-2011)
 Henrik Byager
 Christine Feldthaus
 Christian Grau (2012-2014)
 Anne Glad (2011-)
 Flemming Møldrup (2015-2022)
 Jacob Holst Mouritzen (2023-)

Episoder 2011-2022

Sæson 2011

Sæson 2012

Sæson 2013

Sæson 2014

Sæson 2015

Sæson 2016

Sæson 2017

Sæson 2018

Sæson 2019

Sæson 2020

Sæson 2021

Sæson 2022

Sæson 2023

Referencer

Eksterne henvisninger 
 

DR-programmer